# 13a etapa del Tour de França de 2012

La 13a etapa del Tour de França de 2012 es disputà el dissabte 14 de juliol de 2012 sobre un recorregut de 217 km entre les localitats de Sent Paul de Tricastin i Cap d'Agde.
El vencedor de l'etapa fou André Greipel (Lotto-Belisol) que s'imposà a l'esprint a Peter Sagan (Liquigas-Cannondale) i Edvald Boasson Hagen (Team Sky). Aquest fou la tercera etapa guanyada de Greipel en aquesta edició. No es produí cap canvi significatiu en les diferents classificacions, mantenint tots els ciclistes els lideratges respectius.

## Perfil de l'etapa

La sortida es dona a Sent Paul de Tricastin, al departament de la Droma i que després de 217 km durà els ciclistes fins al Mediterrani, a Cap d'Agde. El recorregut és majoritàriament pla, amb sols una dificultat muntanyosa puntuable, el Mont Saint-Clair a Seta, de tercera categoria i sols 1,6 km al 10,2%. L'esprint intermedi es troba a Lo Castèl, al quilòmetre 126,5.

## Desenvolupament de l'etapa

En el dia de la Festa nacional francesa, els ciclistes francesos van ser molt actius a l'hora d'incorporar-se a l'escapada del dia. Fins a cinc dels vuit escapats eren francesos: Samuel Dumoulin (Cofidis), Mathieu Ladagnous (FDJ-BigMat), Jimmy Engoulvent (Saur-Sojasun), Maxime Bouet (AG2R La Mondiale) i Jérôme Pineau (Omega Pharma-Quick Step). El grup es completà amb Pablo Urtasun (Euskaltel–Euskadi), Michael Mørkøv (Team Saxo-Tinkoff) i Roy Curvers (Argos-Shimano).
Aquesta escapada es formà al quilòmetre 20 d'etapa i el seu avantatge màxim fou de gairebé deu minuts al km 35, abans que l'Orica-GreenEDGE passés a encapçalar el grup principal per reduir el temps. Urtasun fou el primer a passar per l'esprint intermedi de Lo Castèl, mentre Peter Sagan (Liquigas-Cannondale) fou el primer al grup principal. Al km 63 Mørkøv atacà als seus companys d'escapada. Aconseguí una màxima diferència d'un minut, però finalment va ser agafat pel gran grup en l'ascens a Mont Saint-Clair a Seta.
Cadel Evans (BMC Racing Team) i Jurgen van den Broeck (Lotto-Belisol) van atacar al Mont-Saint-Clair, trencant-se el gran grup, però sense que cap dels importants de la general perdessin contacte. En el grup cadavanter es van mantenir sols uns 25 ciclistes, amb André Greipel (Lotto-Belisol) i Sagan com a únics esprintadors. Els intents d'escapada d'Aleksandr Vinokúrov (Astana Qazaqstan Team), Michael Albasini (Orica-GreenEDGE) i Luis León Sánchez (Rabobank ProTeam) no tingueren èxit i finalment a l'esprint guanyà Greipel, per davant de Sagan i Edvald Boasson Hagen (Team Sky).

## Punts

| Esprint intermedi de Lo Castèl (km 126,5) Primer Pablo Urtasun (ESP)20 pts Segon Roy Curvers (NED)17 pts Tercer Jérôme Pineau (FRA)15 pts Quart Matthieu Ladagnous (FRA)13 pts Cinquè Jimmy Engoulvent (FRA)11 pts Sisè Samuel Dumoulin (FRA)10 pts Setè Maxime Bouet (FRA)9 pts Vuitè Michael Mørkøv (DEN)8 pts Novè Peter Sagan (SVK)7 pts Desè André Greipel (GER)6 pts Onzè Matthew Goss (AUS)5 pts Dotzè Daryl Impey (RSA)4 pts Tretzè Baden Cooke (AUS)3 pts Catorzè Bernhard Eisel (AUT)2 pts Quinzè Michael Rogers (AUS)1 pt | Esprint final de Lo Castèl (km 217) Primer André Greipel (GER)45 pts Segon Peter Sagan (SVK)35 pts Tercer Edvald Boasson Hagen (NOR)30 pts Quart Sébastien Hinault (FRA)26 pts Cinquè Daryl Impey (RSA)22 pts Sisè Julien Simon (FRA)20 pts Setè Marco Marcato (ITA)18 pts Vuitè Philippe Gilbert (BEL)16 pts Novè Peter Velits (SVK)14 pts Desè Danilo Hondo (GER)12 pts Onzè Vincenzo Nibali (ITA)10 pts Dotzè Bradley Wiggins (GBR)8 pts Tretzè Janez Brajkovic (SVN)6 pts Catorzè Kevin de Weert (BEL)4 pts Quinzè Christopher Froome (GBR)2 pts |

## Cotes

* 1. Cota d'Ardoix. 159m. 3a categoria (km 194) (1,6 km al 10,2%)
    Primer Jurgen Van den Broeck (BEL)2 pts Segon Cadel Evans (AUS)1 pt

## Classificació de l'etapa

| | Ciclista | Equip | Temps |
| 1 | André Greipel (GER) | Lotto-Belisol | 4h 57' 59" |
| 2 | Peter Sagan (SVK) | Liquigas-Cannondale | m. t. |
| 3 | Edvald Boasson Hagen (NOR) | Team Sky | m. t. |
| 4 | Sébastien Hinault (FRA) | AG2R La Mondiale | m. t. |
| 5 | Daryl Impey (RSA) | Orica-GreenEDGE | m. t. |
| 6 | Julien Simon (FRA) | Saur-Sojasun | m. t. |
| 7 | Marco Marcato (ITA) | Vacansoleil-DCM | m. t. |
| 8 | Philippe Gilbert (BEL) | BMC Racing Team | m. t. |
| 9 | Peter Velits (SVK) | Omega Pharma-Quick Step | m. t. |
| 10 | Danilo Hondo (GER) | Lampre-Fondital | m. t. |

## Classificació general

| | Ciclista | Equip | Temps |
| 1 | Bradley Wiggins (GBR) | Team Sky | 59h 32' 32" |
| 2 | Chris Froome (GBR) | Team Sky | + 2' 05" |
| 3 | Vincenzo Nibali (ITA) | Liquigas-Cannondale | + 2' 23" |
| 4 | Cadel Evans (AUS) | BMC Racing Team | + 3' 19" |
| 5 | Jurgen Van Den Broeck (BEL) | Lotto-Belisol | + 4' 48" |
| 6 | Haimar Zubeldia (ESP) | RadioShack-Nissan | + 6' 15" |
| 7 | Tejay van Garderen (USA) | BMC Racing Team | + 6' 57" |
| 8 | Janez Brajkovič (SVN) | Astana Qazaqstan Team | + 7' 30" |
| 9 | Pierre Rolland (FRA) | Team Europcar | + 8' 31" |
| 10 | Thibaut Pinot (FRA) | FDJ-BigMat | + 8' 51" |

## Classificacions annexes

| Classificació per punts Ciclista Equip Punts 1r  Peter Sagan (SVK) Liquigas-Cannondale 296 pts 2n  André Greipel (GER) Lotto-Belisol 232 pts 3r  Matthew Harley Goss (AUS) Orica-GreenEDGE 203 pts | Classificació de la muntanya Ciclista Equip Punts 1r  Fredrik Kessiakoff (SWE) Astana Qazaqstan Team 66 pts 2n  Pierre Rolland (FRA) Team Europcar 55 pts 3r  Chris Anker Sørensen (DEN) Team Saxo-Tinkoff 39 pts |
| Classificació del millor jove Ciclista Equip Temps 1r  Tejay van Garderen (USA) BMC Racing Team 59h 39' 29" 2n  Thibaut Pinot (FRA) FDJ-BigMat + 1' 54" 3r  Rein Taaramäe (EST) Cofidis + 41' 59" | Classificació per equips Equip Temps 1r RadioShack-Nissan 178h 50' 10" 2n Team Sky + 12' 38" 3r Astana Qazaqstan Team + 25' 19" |

## Abandonaments

* Tony Gallopin (RadioShack-Nissan): abandona.

## Notes i referències

* 1 2 «ÉTAPE 13 - Saint-Paul-Trois-Châteaux / Le Cap d'Agde 217 km» (en francès). letour.fr. [Consulta: 15 juliol juny 2012].
* 1 2 3 Westemeyer, Susan «Greipel wins photo finish over Sagan in mid-Tour sprint». Cycling News. Future Publishing Limited, 14-07-2012 [Consulta: 16 juliol 2012].
* ↑ «Greipel empata amb Sagan». El Punt-Avui, 15-07-2012. [Consulta: 16 juliol 2012].
* ↑ «Evans i Wiggins animen la 13a etapa del Tour, que guanya l'alemany Greipel». El Periódico de Catalunya, 14-07-2012. [Consulta: 16 juliol 2012].